خانەقای زەنبیل

خانەقای زەنبیل دەکەوێتە گوندی زەنبیل لە نێوان گوندی تورجانی سەقز و شاری بۆکان. ئەم خانەقایە بە دووری ٢٧ کیلۆمەتر لە بۆکان و ٤٨ کیلۆمەتر لە شاری سەقزەوە ھەڵکەوتووە و یەکێکە لە شوێنە ئایینییە سەرنجڕاکێشەکان.

مێژووی ئەم خانەقا گەورەیە دەگەڕێتەوە بۆ شێخی زەنبیل، کە بەھۆی وێنەی ئایینی و خودایی ڕێبازی شێخی زەنبیل، خەڵکێکی زۆر لە ھەموو گۆشەکانی ئێران، باکوور و باشووری کوردستان بۆ دیداری شێخی زەنبیل و خانەقاکە سەردانی دەکەن.

سەید عەبدولکەریم عەلەوی حسێنی کە لە باشووری کوردستان لە گوندی کانی توو و بێلەنگە لەدایک بووە، بە فەرمانی سەید سیراجەددینی یەکەم ھاتووەتە ڕۆژھەڵاتی کوردستان و لە گوندی زەنبیل نیشتەجێ بووە، کە جاران دارستان بووە و سەر بە گوندی زەنبیل بووە بۆ خاوەن گوندەکانی شیلاناوی، و کڕیویانە و بە فەرمانی سیراجەددین خانەقایەکی لە زەنبیل دامەزراندووە.

 ماڵبات 
عەبدولکەریم دوو کچ و پێنج کوڕی ھەبووە بەم ناوانە:
 سەید عەبدولحەکیم ناسراو بە شا حەکیم
 سەید عەبدولڕەحمان ناسراو بە حاجی بابەشێخ (وەزیری کۆماری مەھاباد)
 سەید عەبدولسەلام
 سەید حسێن
 سەید محەممەدئەمین نورانی

گۆرانیبێژی ناسراو و بەناوبانگی کورد حەسەن زیرەک مەقام و گۆرانی ئایینی و بەناوبانگی «نورانی»ی وتووە کە باسی ئەم خانەقایە و سەید محەممەدی نورانی دەکات؛ ھەروەھا گۆرانی «شەو»ی لەسەر شیعرێکی سەید کامیل ئیمامی گوتووە.

 سەرچاوەکان 

پۆل:شارستانی بۆکان